שפונדרה » לחם צוללות
קבלת עדכוניםעל חיטה, שקדים וסיור עשבים קבלת עדכוני תגובותתגובה לפוסט: "בית חרושת לעגבניות" מאת "עודד"Translate	לחם צוללות
מאת עודד ~ 3 במרץ, 2010. בקטגוריית: לחמים. בשנות השמונים שודרה בארץ הסדרה המצוירת "הלב" (מקורה, אגב, ביפן) שבה אותו דרדק איטלקי משוטט בעולם בחיפושיו אחרי אמו. מרגש. בכיתי שבועיים. ולמרות שהבנתי שזה רק מצויר, תמיד התחשק לי לטעום את הלחם שהוא היה משיג ושם במטפחת האדומה, קשורה לקצה מקל שנשא על גבו. לחם עגלגל, חום, עם X למעלה.
(לחם מרקו. מרגש.)
איכשהו בשנת 1999 התגלגל לידי מתכון של לחם שמקורו ציון, הטבח דאז של הצוללת אח"י דולפין. ציון היה אופה את הלחם הזה בכל בוקר במטבח של הצוללת ולפעמים אף היה מגלגל לתוך הבצק שאריות של כל מיני מאכלים מאתמול ומיני הפתעות. הוא קרא לו "לחם מרקו". המתכון עבר אצלי כמה מודיפיקציות (כך הילי) ואפילו באחת האפיות המצאתי בטעות בצק רטוב שיוצא מדהים (ראו בכתבה העוקבת).
בתקופת הלימודים לתואר ראשון היתה לנו ארוחת חבר'ה קבועה בערבי שלישי. לעתים קרובות היינו מכינים פיצות מהבצק של הלחם הזה. מאז מצאתי, כמובן, מתכונים מוצלחים יותר לפיצה (עוד יפורטו בכתבה נפרדת), אבל זו ברירת מחדל מצוינת. ובכלל, הלחם הזה הוא ברירת מחדל מצוינת ללחם. פשוט, מהיר וקל להוסיף לו דברים ולשדרג אותו. במשך כמה שנים טובות זה היה "לחם הבית" שלי.
אם מכינים כיכר אחת מכל כמות הבצק, אז הוא גם מרשים מאד וגם יכול לשמש ככלי נשק בהפגנות, שביתות סטודנטים ואירועי סקילה ציבוריים.
גם אתה, קורא יקר, תוכל לאפות לחם כפי שראית בתמונתי לפני שורות מספר. ערב טוב לכולם, כאן עודד אתכם בשיעור ראשון ללחם למשפחה וגם לשכנים. כל מה שדרוש בשביל השיעור הראשון זה סבלנות, יוזמה, קצת כשרון ורצוי גם בצק. אם אין צק, אפשר לשלם במזומן.
הדבר הראשון והחשוב ביותר שאתה חייב לדעת כשאתה מתחיל ללוש בצק, זה לאפות. אם אתה לא יודע, חבל על הזמן שלי וחבל על הזמן שלך. אך בכל זאת אם קראת את הכתבות הקודמות שכתבתי, אני מקווה שלמדת משהו, למרות שלא היו כתבות קודמות.
(הידעת? שמרים ביחיד = שמר. אגב, גם נעמי שמר.)
1 ק"ג קמח לבן (אפשר גם חצי לבן וחצי מלא)
כ-3 כוסות מים (זו כמות נזילה, תרתי משמע, צריך פשוט להרגיש את הבצק)
תבלינים, אגוזים, ירקות מטוגנים, פירות יבשים ואפילו נקניקים ובשר מוכן, אם מתכוונים לאכול את הלחם באותו יום (ע"ע "שאריות של כל מיני מאכלים מאתמול"), שוקולד, קקאו, גבינות, זיתים, גרעינים למיניהם, רהיטים, ספות נוער, כורסאות לטלביזיה, כסאות, וידאו טייפים, ווקמן, פוסטרים של קופים, של זמרים, של בחורות, שעוני יד, סרטים כחולים, וידאו, קסטות… אלטע זאכען!!
לנפות (אני משתמש במסננת אורז פשוטה) ולערבב את כל המרכיבים היבשים לקערה.
להוסיף מים תוך כדי ערבוב וללוש כ-10 דקות, עד לקבלת בצק חלק וגמיש. מותר לשנות את כמות המים בזמן הלישה כדי לקבל בצק טוב (קמח מלא, למשל, סופח יותר מים), אבל לא מומלץ להשתולל עם השינויים כדי לא לחרב את יחסי המרכיבים.
לקמח קערה גדולה ולהניח בתוכה את הבצק לתפיחה של כ-30 דקות, או עד שיכפיל את נפחו (תלוי בטמפרטורה ובטריות השמרים). את הקערה לכסות במגבת רטובה. לחבוט בבצק כדי להוציא ממנו את האוויר ולהוציא אותו מהקערה. לעצב את הבצק לצורת הלחם המועדפת עליכם (לחמניות/כיכר ארוכה/כדור/בצק בתבנית/אוירון), להניח בתבנית על גבי נייר אפיה ולכסות שוב במגבת. חשוב שהמגבת לא תהיה עם ציורים של מיקי מאוס.
להתפיח שוב כ-30 דקות. כ-10 דקות לפני תום התפיחה להדליק את התנור (במצב טורבו) על חום 200 מ"צ.
רגע לפני שמכניסים לתנור לחרוץ על חלקו העליון של הלחם X, או כל מערך חריצים חביב עליכם בעזרת סכין חדה ומשוננת.
הלחם מוכן כשהוא שחום, קל יחסית ונקישה על תחתיתו מניבה צליל חלול עמום. כל זה קורה כעבור כ-40 דקות, אבל לא מזיק להציץ קודם ולבחון את הצבע.
1. הלישה הראשונה צריכה להיות טובה בכדי לאפשר לגלוטן (gluten) שבקמח להתפתח וליצור רשת סיבים שתשמור על צורתו של הלחם. נהוג ומומלץ לעשות אותה על משטח מקומח קלות. נכון שבתוך קערה זה מלכלך פחות, אבל יש הבדל משמעותי בתוצאה, אז אל תתעצלו.
2. מריחת ביצה טרופה על הבצק רגע לפני הכנסתו לתנור תניב צבע חום מבריק ותאפשר הצמדה טובה יותר של גרגרי מלח גס/גרעינים למיניהם/שומשום/קצח/פרג וכו' וכו' וכיוצא באלו.
3. "איפור" הבצק בשכבה דקה של קמח לפני האפיה תתן ללחם מראה מאפייתי מקצועי. 4. כלי עם מים רותחים בתחתית התנור ידאג ללחות בזמן האפיה וקרום הלחם ייצא פריך יותר בשל כך.
תרחיש פיצה
היה והחלטתם להכין את הבצק הזה כבצק לפיצה, אל פחד. אין צורך בהתפחה שניה. מיד לאחר ההתפחה הראשונה צריך לחלק את הבצק למספר הפיצות המבוקשות, לכדרר ולכסות במגבת. בתוך התנור יש להניח מראש אבן אפיה או תבנית שתתחמם ושעליה יונח הבצק.
לפני אפיית כל פיצה לקחת כדור אחד ולרדד אותו לגודל התבנית שברשותכם (את זה תדעו אם מראש תקפלו את נייר האפיה לגודל התבנית ועליו תרדדו את הבצק).
למרוח שמנ"ז ברוחב כמה סנטימטרים לאורך ההיקף. להוסיף רוטב ותוספות.
התנור צריך להיות על חום מירבי, במצב גריל עליון או גריל וטורבו ביחד והאפיה תתבצע בגובה שני שלבים מהחלק העליון (גבוה מדי והפיצה תצא מקורמלת למוות). האפיה קצרה יחסית (כ-4-7 דקות), עד שהבצק משחים ומתנפח.
בפעם הבאה נאפה את אותו הלחם עם יותר מדי מים:
כ-3 כוסות מים תוספות
לנפות ולערבב את כל המרכיבים היבשים לקערה.
להוסיף מים תוך כדי ערבוב וללוש כ-10 דקות, עד לקבלת בצק חלק וגמיש. לקמח קערה גדולה ולהניח בתוכה את הבצק לתפיחה של כ-30 דקות, או עד שיכפיל את נפחו (תלוי בטמפרטורה ובטריות השמרים). את הקערה לכסות במגבת רטובה. לחבוט בבצק כדי להוציא ממנו את האוויר ולהוציא אותו מהקערה. לעצב את הבצק לצורת הלחם המועדפת עליכם, להניח בתבנית על גבי נייר אפיה ולכסות שוב במגבת.
רגע לפני שמכניסים לתנור לחרוץ על חלקו העליון של הלחם X בעזרת סכין חדה ומשוננת.
כ-3 כוסות מים תו”ל
אין צורך בהתפחה שניה. מיד לאחר ההתפחה הראשונה צריך לחלק את הבצק למספר הפיצות המבוקשות, לכדרר ולכסות במגבת. בתוך התנור יש להניח מראש אבן אפיה או תבנית שתתחמם ושעליה יונח הבצק.
התנור צריך להיות על חום מירבי, במצב גריל עליון או גריל וטורבו ביחד והאפיה תתבצע בגובה שני שלבים מהחלק העליון.
האפיה קצרה יחסית (כ-4-7 דקות), עד שהבצק משחים ומתנפח.
כתבות בנושאים דומים:אין תוכו ככברולחם טוברצועה א-מורפית	« בישולים עם בירה בלגית
פלחי סלק בנוסח בלקני »
3 תגובות על לחם צוללות רומן
13 במאי, 2011 בשעה 23:55 תודה רבה על המתכון!
2 בדצמבר, 2011 בשעה 16:00 ציון לא מספיק שאני דופק אותך בהפלגות אתה גם גונב לי את המתכון?
2 בדצמבר, 2011 בשעה 16:05 או, זה, אני בבוקר לוקח כיכר, פורס ל2, לוקח קוטג', גבינה, אבוקדו, זה זה זה, מורח, לוקח איתי על המשמרת, ו-המ!